**Kviečiame dalyvauti**

**Plakatų konkurse**

Plakatų konkursas yra Globalaus švietimo savaitės dalis.

**Globalaus švietimo savaitės tikslas** – skatinti Europos pedagogus ir besimokančiuosius skirti daugiau dėmesio globalaus pilietiškumo ugdymui(si). Šis tikslas tiesiogiai susijęs su Jungtinių tautų Darnaus vystymosi darbotvarkės ketvirtuoju tikslu „užtikrinti visaapimantį ir lygiavertį kokybišką švietimą ir skatinti visą gyvenimą trunkantį mokymąsi“. Globaliojo švietimo savaitė kviečia pažinti įvairovę ir, atsižvelgiant į šiandieninius globalaus pilietiškumo ir atsakomybės iššūkius, spręsti nelygybės klausimus tiek vietiniu, tiek globaliu lygiu.

**Plakatų konkurso tikslas** paskatinti moksleivius pamąstyti apie pasaulio kaitą ir, pasirinkus vieną iš 17-os JT patvirtintų darnaus vystymosi tikslų (DVD 2030), jį ar su jo įgyvendinimu susijusius procesus/problemas pavaizduoti plakate.

**REIKALAVIMAI PLAKATAMS**

1. Konkursui pateikiamų plakatų matmenys turi būti ne mažesni nei 297 x 420 mm (A3 formatas).

2. Konkursui plakatus galima siųsti paštu (adresas Konstitucijos pr. 25, LT-08105 Vilnius) arba pateikti skaitmeninį failą (jei plakatas kurtas naudojantis kompiuterinėmis programomis) el.p. Jolanta.Markeviciene@lvjc.lt.

3. Failai privalo atitikti šiuos reikalavimus:

* JPG formatas, dydis 297 x 420 mm, rezoliucija 300 dpi (ne mažiau nei 150 dpi);
* failo pavadinimas turi būti toks: autoriaus pavardė\_ vardas\_metai;
* plakatai gali būti atlikti įvairiomis technikomis (grafika, tapyba, fotografija, koliažas, kompiuterinė technika ir pan.);

4. Plakatus pristatyti į LVJC ne vėliau kaip iki 2018 m. lapkričio mėn. 26 d. (siunčiant paštu galios lapkričio 23 d. spaudas).

5. Kartu su plakatais siunčiamas atskiras spausdintas lapas arba atskiras *Word* dokumentas, kai plakatas siunčiamas el. paštu, kuriame nurodoma: plakato autoriaus vardas ir pavardė, amžius, kontaktiniai duomenys (tel. el.p.) ugdymo įstaiga, mokytojo vardas ir pavardė bei kontaktiniai duomenys (telefonas, el. paštas);

6. Plakato autorius pagal galiojančius teisės aktus atsako už autorinių teisių pažeidimus. Pateikdamas plakatą konkursui, jis patvirtina, kad yra šio plakato autorius, kad turi jame vaizduojamų asmenų sutikimą jų atvaizdą naudoti plakate.

7. Autorius konkursui gali pateikti ne daugiau kaip 1 plakatą.

8. Konkursui pateikti plakatai konkurso metu gali būti publikuojami socialiniuose tinkluose, LVJC internetiniame tinklapyje [www.lvjc.lt](http://www.lvjc.lt) bei kituose Globalaus švietimo savaitės veiklas pristatančiuose tinklapiuose, erdvėse.

9. Bus surengta Konkurso laimėtojų darbų paroda, kuri bus eksponuojama Lietuvos vaikų ir jaunimo centre lapkričio 29 –gruodžio 7 dienomis. Parodos atidarymas ir konkurso laimėtojų apdovanojimas vyks 2018 m. lapkričio 30 d.

**KONKURSUI PATEIKTŲ PLAKATŲ VERTINIMAS**

10. Pagrindiniai plakatų vertinimo kriterijai:

* meniškumas ir originalumas;
* konkurso temos atitikimas;
* kūrybingumas ir išradingumas;
* techninė plakatų kokybė.

11. Iš visų konkursui atsiųstų plakatų Komisija išrinks tris plakatus, kurių autoriams bus skiriamos I–III vietos.

12. Komisija pasilieka teisę laureatais (nugalėtoju ar II, III vietos laimėtoju) skelbti keletą konkurso dalyvių.

13. Komisija pasilieka teisę skirti papildomus apdovanojimus už tam tikrus kriterijus.

14. Komisija atrinks 30 plakatų eksponavimui parodoje.

**KONKURSO LAUREATŲ APDOVANOJIMAS**

15. Konkurso nugalėtojai bus skelbiami 2018 m. lapkričio 28 d.

16. Visi konkurso dalyviai bus kviečiami į baigiamąjį Globalaus švietimo savaitės renginį ir konkurso nugalėtojų apdovanojimo ceremoniją, kuris vyks 2018 m. lapkričio 30 d. Lietuvos vaikų ir jaunimo centre.

17. Visi dalyviai, kurių plakatai bus atrinkti parodai, apdovanojami laureatų diplomais. I–III vietų nugalėtojai apdovanojami diplomais ir prizais.

**BAIGIAMOSIOS NUOSTATOS**

18. Projekto organizatoriai pasilieka teisę darbus (jų fragmentus) neatlygintinai atgaminti, spausdinti, demonstruoti, viešai skelbti ir platinti nurodant darbų autorius. Autorių sutikimu su šiomis sąlygomis laikomas darbų atsiuntimas į projektą.

19. Visi duomenys bus naudojami tik organizatorių reikmėms ir projekto metu ar pasibaigus projektui jo viešinimui ir pristatymui.

20. Plakatų atsiuntimas konkursui laikomas autoriaus ir Lietuvos vaikų ir jaunimo centro susitarimu dėl šiuose nuostatuose išdėstytų reikalavimų laikymosi.